7. ΑΝΑΓΚ. ΝΟΜΟΣ υπ’ αριθ. 769 της 10/13 Σεπτ. 1948 Περί παρατάσεως της ισχύος και συμπληρώσεως του Α.Ν. 453 του 1945 «περί λήψεως μέτρων προς εμπέδωσιν της Δημοσίας Ασφαλείας και τάξεως». Εκυρώθη δια του Ν.Δ. υπ’ αριθ. 1061 της 9/19 Σεπτ. 1949 περί κυρώσεως του υπ’ αριθ. 769/48 Α. Νόμου. Άρθρ.1.-1.Ο Α.Ν. 453 του 1945 «περί λήψεως μέτρων προς εμπέδωσιν της δημοσίας ασφαλείας και τάξεως» τίθεται εν ισχύϊ επί εν έτος από της ισχύος του παρόντος Νόμου, πλην της παρ. 3 του άρθρ. 5 αυτού. 2.Δια Β.Δ/τος εκδιδομένου προτάσει των Υπουργών Δικαιοσύνης, Δημοσίας Τάξεως και Στρατιωτικών δύναται να παρατείνηται η ισχύς του ως άνω Α.Ν. 453 του 1945. 3.Κυρούνται τα Β.Δ/τα της 14 Απριλίου, 11 Οκτωβρίου και 12 Δεκ. 1947, δι’ ων παρετάθη η ισχύς του ως άνω Α.Ν. 453 του 1945. Άρθρ.2.-1.Διαρκούσης της ανταρσίας επιτρέπεται ο δια Δ/των, εκδιδομένων προτάσει των Υπουργών Δικαιοσύνης, Στρατιωτικών και Δημοσίας Τάξεως, καθορισμός των όρων και του τρόπου του ελέγχου της εισαγωγής εκ του εξωτερικού, της κατασκευής, κατοχής, μεταφοράς, εμπορίας και καταναλώσεως δυναμίτιδος, εκρηκτικών γενικώς, πολεμικών όπλων, εις α περιλαμβάνονται και τα περίστροφα και πιστόλια, ως και παντός είδους πολεμικού υλικού. 2.Οι παραβάται των βάσει της προηγουμένης παραγράφου εκδοθησομένων Δ/των τιμωρούνται με τας ποινάς της παρ. 2 του άρθρ. 2 του Νόμ. 286 του έτους 1914 «περί οπλοφορίας» ως αντικατεστάθη δια της Συντ. Πράξεως 19 του 1945, με τας ποινάς δε του άρθρ. 5 της αυτής Συντ. Πράξεως, εφ’ όσον συντρέχουν αι προϋποθέσεις του άρθρου τούτου. Σελ. 346(α) Τεύχος 383 - Σελ. 24 Άρθρ.3.-Κυρούται η από 20 Δεκ. 1947 κοινή απόφασις των Υπουργών Δικαιοσύνης, Στρατιωτικών και Δημοσίας Τάξεως, δημοσιευθείσα εις το υπ’ αριθ. 197 (Τεύχος Β΄) της 20 Δεκ. 1947 Φ.Ε.Κ. «περί ελέγχου παραγωγής, εμπορίας, μεταφοράς και καταναλώσεως εκρηκτικών υλών». Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως υποβληθήσεται δε προς κύρωσιν άμα τη επαναλήψει των εργασιών της Βουλής. 